Auditor's report — EGCO, period 2019 (audited, opinion: unqualified)
Auditor firm: PwC
Signing partner: อมรรัตน์  เพิ่มพูนวัฒนาสุข

รายงานของผู้สอบบัญชีรับอนุญาต

เสนอผู้ถือหุ้นของบริษัท ผลิตไฟฟ้า จำกัด (มหาชน)

ความเห็น

ข้าพเจ้าเห็นว่างบการเงินรวมของบริษัท ผลิตไฟฟ้า จำกัด (มหาชน) (บริษัท) และบริษัทย่อย (กลุ่มกิจการ) และงบการเงินเฉพาะกิจการของบริษัทแสดงฐานะการเงินรวมของกลุ่มกิจการและฐานะการเงินเฉพาะกิจการของบริษัท ณ วันที่ 31 ธันวาคม พ.ศ. 2562 และผลการดำเนินงานรวมและผลการดำเนินงานเฉพาะกิจการ และกระแสเงินสดรวมและกระแสเงินสดเฉพาะกิจการสำหรับปีสิ้นสุด
วันเดียวกันโดยถูกต้องตามที่ควรในสาระสำคัญตามมาตรฐานการรายงานทางการเงิน

งบการเงินที่ตรวจสอบ

งบการเงินรวมและงบการเงินเฉพาะกิจการประกอบด้วย

งบแสดงฐานะการเงินรวมและงบแสดงฐานะการเงินเฉพาะกิจการ ณ วันที่ 31 ธันวาคม พ.ศ. 2562

งบกำไรขาดทุนรวมและงบกำไรขาดทุนเฉพาะกิจการสำหรับปีสิ้นสุดวันเดียวกัน

งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการสำหรับปีสิ้นสุดวันเดียวกัน

งบแสดงการเปลี่ยนแปลงส่วนของเจ้าของรวมและงบแสดงการเปลี่ยนแปลงส่วนของเจ้าของเฉพาะกิจการสำหรับปีสิ้นสุด
วันเดียวกัน

งบกระแสเงินสดรวมและงบกระแสเงินสดเฉพาะกิจการสำหรับปีสิ้นสุดวันเดียวกัน และ

หมายเหตุประกอบงบการเงินรวมและงบการเงินเฉพาะกิจการ ซึ่งรวมถึงหมายเหตุสรุปนโยบายการบัญชีที่สำคัญ

เกณฑ์ในการแสดงความเห็น

ข้าพเจ้าได้ปฏิบัติงานตรวจสอบตามมาตรฐานการสอบบัญชี ความรับผิดชอบของข้าพเจ้าได้กล่าวไว้ในส่วนของความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการในรายงานของข้าพเจ้า ข้าพเจ้ามีความเป็นอิสระจากกลุ่มกิจการและบริษัทตามข้อกำหนดจรรยาบรรณของผู้ประกอบวิชาชีพบัญชีในส่วนที่เกี่ยวข้องกับการตรวจสอบงบการเงินรวมและงบการเงินเฉพาะกิจการที่กำหนดโดยสภาวิชาชีพบัญชีในพระบรมราชูปถัมภ์ และข้าพเจ้าได้ปฏิบัติตามความรับผิดชอบ
ด้านจรรยาบรรณอื่น ๆ ซึ่งเป็นไปตามข้อกำหนดเหล่านี้ ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

เรื่องสำคัญในการตรวจสอบ

เรื่องสำคัญในการตรวจสอบคือเรื่องต่าง ๆ ที่มีนัยสำคัญที่สุดตามดุลยพินิจเยี่ยงผู้ประกอบวิชาชีพของข้าพเจ้าในการตรวจสอบ
งบการเงินรวมและงบการเงินเฉพาะกิจการสำหรับงวดปัจจุบัน ข้าพเจ้าได้นำเรื่องเหล่านี้มาพิจารณาในบริบทของการตรวจสอบ
งบการเงินรวมและงบการเงินเฉพาะกิจการโดยรวมและในการแสดงความเห็นของข้าพเจ้า ทั้งนี้ ข้าพเจ้าไม่ได้แสดงความเห็นแยกต่างหากสำหรับเรื่องเหล่านี้

ข้อมูลอื่น

กรรมการเป็นผู้รับผิดชอบต่อข้อมูลอื่น ข้อมูลอื่นประกอบด้วย ข้อมูลซึ่งรวมอยู่ในรายงานประจำปี แต่ไม่รวมถึงงบการเงินรวมและงบการเงินเฉพาะกิจการ และรายงานของผู้สอบบัญชีที่อยู่ในรายงานนั้น ข้าพเจ้าคาดว่าข้าพเจ้าจะได้รับรายงานประจำปีภายหลังวันที่ในรายงานของผู้สอบบัญชีนี้

ความเห็นของข้าพเจ้าต่องบการเงินรวมและงบการเงินเฉพาะกิจการไม่ครอบคลุมถึงข้อมูลอื่น และข้าพเจ้าไม่ได้ให้ความเชื่อมั่น
ต่อข้อมูลอื่น

ความรับผิดชอบของข้าพเจ้าที่เกี่ยวเนื่องกับการตรวจสอบงบการเงินรวมและงบการเงินเฉพาะกิจการคือ การอ่านและพิจารณาว่าข้อมูลอื่นมีความขัดแย้งที่มีสาระสำคัญกับงบการเงินรวมและงบการเงินเฉพาะกิจการ หรือกับความรู้ที่ได้รับจากการตรวจสอบของข้าพเจ้า หรือปรากฏว่าข้อมูลอื่นมีการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

เมื่อข้าพเจ้าได้อ่านรายงานประจำปี หากข้าพเจ้าสรุปได้ว่ามีการแสดงข้อมูลที่ขัดต่อข้อเท็จจริงอันเป็นสาระสำคัญ ข้าพเจ้าต้องสื่อสารเรื่องดังกล่าวกับคณะกรรมการตรวจสอบ

ความรับผิดชอบของกรรมการต่องบการเงินรวมและงบการเงินเฉพาะกิจการ

กรรมการมีหน้าที่รับผิดชอบในการจัดทำและนำเสนองบการเงินรวมและงบการเงินเฉพาะกิจการเหล่านี้โดยถูกต้องตาม
ที่ควรตามมาตรฐานการรายงานทางการเงิน และรับผิดชอบเกี่ยวกับการควบคุมภายในที่กรรมการพิจารณาว่าจำเป็น เพื่อให้สามารถจัดทำงบการเงินรวมและงบการเงินเฉพาะกิจการที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่า
จะเกิดจากการทุจริตหรือข้อผิดพลาด

ในการจัดทำงบการเงินรวมและงบการเงินเฉพาะกิจการ กรรมการรับผิดชอบในการประเมินความสามารถของกลุ่มกิจการและบริษัทในการดำเนินงานต่อเนื่อง เปิดเผยเรื่องที่เกี่ยวกับการดำเนินงานต่อเนื่อง (ตามความเหมาะสม) และการใช้เกณฑ์การบัญชีสำหรับการดำเนินงานต่อเนื่อง เว้นแต่กรรมการมีความตั้งใจที่จะเลิกกลุ่มกิจการและบริษัท หรือหยุดดำเนินงาน หรือไม่สามารถดำเนินงานต่อเนื่องต่อไปได้

คณะกรรมการตรวจสอบมีหน้าที่ช่วยกรรมการในการกำกับดูแลกระบวนการในการจัดทำรายงานทางการเงินของกลุ่มกิจการและบริษัท

ความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการ

การตรวจสอบของข้าพเจ้ามีวัตถุประสงค์เพื่อให้ได้ความเชื่อมั่นอย่างสมเหตุสมผลว่างบการเงินรวมและงบการเงินเฉพาะกิจการโดยรวมปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่ ไม่ว่าจะเกิดจากการทุจริตหรือข้อผิดพลาด และเสนอรายงานของผู้สอบบัญชีซึ่งรวมความเห็นของข้าพเจ้าอยู่ด้วย ความเชื่อมั่นอย่างสมเหตุสมผลคือความเชื่อมั่นในระดับสูง 
แต่ไม่ได้เป็นการรับประกันว่าการปฏิบัติงานตรวจสอบตามมาตรฐานการสอบบัญชีจะสามารถตรวจพบข้อมูลที่ขัดต่อข้อเท็จจริง
อันเป็นสาระสำคัญที่มีอยู่ได้เสมอไป ข้อมูลที่ขัดต่อข้อเท็จจริงอาจเกิดจากการทุจริตหรือข้อผิดพลาด และถือว่ามีสาระสำคัญ
เมื่อคาดการณ์อย่างสมเหตุสมผลได้ว่ารายการที่ขัดต่อข้อเท็จจริงแต่ละรายการ หรือทุกรายการรวมกันจะมีผลต่อการตัดสินใจ
ทางเศรษฐกิจของผู้ใช้งบการเงินรวมและงบการเงินเฉพาะกิจการเหล่านี้

ในการตรวจสอบของข้าพเจ้าตามมาตรฐานการสอบบัญชี ข้าพเจ้าได้ใช้ดุลยพินิจเยี่ยงผู้ประกอบวิชาชีพและการสังเกต และสงสัยเยี่ยงผู้ประกอบวิชาชีพตลอดการตรวจสอบ การปฏิบัติงานของข้าพเจ้ารวมถึง

ระบุและประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงินรวมและงบการเงินเฉพาะกิจการ ไม่ว่าจะเกิดจากการทุจริตหรือข้อผิดพลาด ออกแบบและปฏิบัติงานตามวิธีการตรวจสอบเพื่อตอบสนองต่อความเสี่ยงเหล่านั้น และได้หลักฐานการสอบบัญชีที่เพียงพอและเหมาะสมเพื่อเป็นเกณฑ์ในการแสดงความเห็นของข้าพเจ้า ความเสี่ยงที่ไม่พบข้อมูลที่ขัดต่อข้อเท็จจริงอันเป็นสาระสำคัญซึ่งเป็นผลมาจากการทุจริตจะสูงกว่าความเสี่ยงที่เกิดจากข้อผิดพลาด เนื่องจากการทุจริตอาจเกี่ยวกับการสมรู้ร่วมคิด การปลอมแปลงเอกสารหลักฐาน การตั้งใจละเว้นการแสดงข้อมูล การแสดงข้อมูลที่ไม่ตรงตามข้อเท็จจริงหรือการแทรกแซงการควบคุมภายใน

ทำความเข้าใจในระบบการควบคุมภายในที่เกี่ยวข้องกับการตรวจสอบ เพื่อออกแบบวิธีการตรวจสอบที่เหมาะสมกับสถานการณ์ 
แต่ไม่ใช่เพื่อวัตถุประสงค์ในการแสดงความเห็นต่อความมีประสิทธิผลของการควบคุมภายในของกลุ่มกิจการและบริษัท

ประเมินความเหมาะสมของนโยบายการบัญชีที่กรรมการใช้และความสมเหตุสมผลของประมาณการทางบัญชี และการเปิดเผยข้อมูลที่เกี่ยวข้องซึ่งจัดทำขึ้นโดยกรรมการ

สรุปเกี่ยวกับความเหมาะสมของการใช้เกณฑ์การบัญชีสำหรับการดำเนินงานต่อเนื่องของกรรมการจากหลักฐานการสอบบัญชีที่ได้รับ และประเมินว่ามีความไม่แน่นอนที่มีสาระสำคัญที่เกี่ยวกับเหตุการณ์หรือสถานการณ์ที่อาจเป็นเหตุให้เกิดข้อสงสัยอย่างมีนัยสำคัญต่อความสามารถของกลุ่มกิจการและบริษัทในการดำเนินงานต่อเนื่องหรือไม่ ถ้าข้าพเจ้าได้ข้อสรุปว่า
มีความไม่แน่นอนที่มีสาระสำคัญ ข้าพเจ้าต้องกล่าวไว้ในรายงานของผู้สอบบัญชีของข้าพเจ้าโดยให้ข้อสังเกตถึงการเปิดเผยข้อมูลในงบการเงินรวมและงบการเงินเฉพาะกิจการที่เกี่ยวข้อง หรือถ้าการเปิดเผยดังกล่าวไม่เพียงพอ ความเห็นของข้าพเจ้าจะเปลี่ยนแปลงไป ข้อสรุปของข้าพเจ้าขึ้นอยู่กับหลักฐานการสอบบัญชีที่ได้รับจนถึงวันที่ในรายงานของผู้สอบบัญชีของข้าพเจ้า อย่างไรก็ตาม เหตุการณ์หรือสถานการณ์ในอนาคตอาจเป็นเหตุให้กลุ่มกิจการและบริษัทต้องหยุดการดำเนินงานต่อเนื่อง

ประเมินการนำเสนอ โครงสร้างและเนื้อหาของงบการเงินรวมและงบการเงินเฉพาะกิจการโดยรวม รวมถึงการเปิดเผยว่า
งบการเงินรวมและงบการเงินเฉพาะกิจการแสดงรายการ และเหตุการณ์ในรูปแบบที่ทำให้มีการนำเสนอข้อมูลโดยถูกต้องตามที่ควรหรือไม่

ได้รับหลักฐานการสอบบัญชีที่เหมาะสมอย่างเพียงพอเกี่ยวกับข้อมูลทางการเงินของกิจการภายในกลุ่มหรือกิจกรรม
ทางธุรกิจภายในกลุ่มกิจการเพื่อแสดงความเห็นต่องบการเงินรวม ข้าพเจ้ารับผิดชอบต่อการกำหนดแนวทาง การควบคุมดูแลและการปฏิบัติงานตรวจสอบกลุ่มกิจการ ข้าพเจ้าเป็นผู้รับผิดชอบแต่เพียงผู้เดียวต่อความเห็นของข้าพเจ้า

ข้าพเจ้าได้สื่อสารกับคณะกรรมการตรวจสอบในเรื่องต่าง ๆ ที่สำคัญซึ่งรวมถึงขอบเขตและช่วงเวลาของการตรวจสอบตามที่ได้วางแผนไว้ ประเด็นที่มีนัยสำคัญที่พบจากการตรวจสอบ และข้อบกพร่องที่มีนัยสำคัญในระบบการควบคุมภายในหากข้าพเจ้า
ได้พบในระหว่างการตรวจสอบของข้าพเจ้า

ข้าพเจ้าได้ให้คำรับรองแก่คณะกรรมการตรวจสอบว่า ข้าพเจ้าได้ปฏิบัติตามข้อกำหนดจรรยาบรรณที่เกี่ยวข้องกับความเป็นอิสระและได้สื่อสารกับคณะกรรมการตรวจสอบเกี่ยวกับความสัมพันธ์ทั้งหมด ตลอดจนเรื่องอื่นซึ่งข้าพเจ้าเชื่อว่ามีเหตุผลที่บุคคลภายนอกอาจพิจารณาว่ากระทบต่อความเป็นอิสระของข้าพเจ้าและมาตรการที่ข้าพเจ้าใช้เพื่อป้องกันไม่ให้ข้าพเจ้าขาดความเป็นอิสระ

จากเรื่องที่สื่อสารกับคณะกรรมการตรวจสอบ ข้าพเจ้าได้พิจารณาเรื่องต่าง ๆ ที่มีนัยสำคัญที่สุดในการตรวจสอบงบการเงินรวมและงบการเงินเฉพาะกิจการในงวดปัจจุบันและกำหนดเป็นเรื่องสำคัญในการตรวจสอบ ข้าพเจ้าได้อธิบายเรื่องเหล่านี้ในรายงานของผู้สอบบัญชี เว้นแต่กฎหมายหรือข้อบังคับไม่ให้เปิดเผยต่อสาธารณะเกี่ยวกับเรื่องดังกล่าว หรือในสถานการณ์ที่ยากที่จะเกิดขึ้น ข้าพเจ้าพิจารณาว่าไม่ควรสื่อสารเรื่องดังกล่าวในรายงานของข้าพเจ้าเพราะการกระทำดังกล่าวสามารถคาดการณ์ได้อย่างสมเหตุผลว่าจะมีผลกระทบในทางลบมากกว่าผลประโยชน์ต่อส่วนได้เสียสาธารณะจากการสื่อสารดังกล่าว

บริษัท ไพร้ซวอเตอร์เฮาส์คูเปอร์ส เอบีเอเอส จำกัด

อมรรัตน์  เพิ่มพูนวัฒนาสุข

ผู้สอบบัญชีรับอนุญาตเลขที่ 4599

กรุงเทพมหานคร

20 กุมภาพันธ์ พ.ศ. 2563

| เรื่องสำคัญในการตรวจสอบ | วิธีการตรวจสอบ |

| การประเมินการด้อยค่าของค่าความนิยม |  |

| อ้างอิงหมายเหตุประกอบงบการเงินข้อ 17 เรื่องค่าความนิยม  ณ วันที่ 31 ธันวาคม พ.ศ. 2562 กลุ่มกิจการมีค่าความนิยมตามมูลค่าบัญชีจำนวน 10,012 ล้านบาท หักด้วยค่าเผื่อการด้อยค่าจำนวน 1,913 ล้านบาท สุทธิเป็นจำนวนเงิน 8,099 ล้านบาท ซึ่งคิดเป็นร้อยละ 3.88 ของมูลค่ารวมของสินทรัพย์ในงบการเงินรวม  โดยค่าความนิยมเกิดจากการซื้อธุรกิจผลิตไฟฟ้าทั้งในประเทศไทยและต่างประเทศ ค่าความนิยมสุทธิจำนวน 7,895 ล้านบาท เกิดจากการซื้อธุรกิจผลิตไฟฟ้าในประเทศฟิลิปปินส์ และส่วนที่เหลือ 204 ล้านบาท เกิดจากการซื้อธุรกิจผลิตไฟฟ้าในประเทศไทย   ผู้บริหารทดสอบการด้อยค่าของค่าความนิยมเป็นประจำทุกปี  การทดสอบการด้อยค่านั้นจัดทำในระดับของหน่วยสินทรัพย์ที่ก่อให้เกิดเงินสด และคำนวณมูลค่าที่คาดว่าจะได้รับคืนด้วยวิธีมูลค่าจากการใช้ ซึ่งการคำนวณมูลค่าจากการใช้ต้องอาศัยดุลยพินิจที่สำคัญของผู้บริหารในการประมาณการผลการดำเนินงานในอนาคตและประมาณการกระแสเงินสด รวมถึงการใช้อัตราการคิดลดที่เหมาะสมในการคิดลดกระแสเงินสด ข้อสมมติฐานที่สำคัญที่ใช้ในการคำนวณมูลค่าจากการใช้ ประกอบด้วย ราคาขายไฟฟ้าต่อหน่วย  กำลังการผลิตของโรงไฟฟ้า อัตราการเติบโต ค่าใช้จ่ายในการดำเนินงานที่จะเปลี่ยนแปลงในอนาคต โครงสร้างการลงทุนในอนาคต และอัตราคิดลดที่ใช้ในการคิดลดประมาณการกระแสเงินสด  ทั้งนี้ ผลการทดสอบของผู้บริหารพบว่ามูลค่าที่คาดว่าจะได้รับคืนของค่าความนิยมที่เกิดจากการซื้อธุรกิจผลิตไฟฟ้าในประเทศไทยต่ำกว่ามูลค่าตามบัญชี ดังนั้นจึงตั้งค่าเผื่อการด้อยค่าเพิ่มสำหรับค่าความนิยมในงบการเงินรวมสำหรับปี พ.ศ. 2562 จำนวน 61 ล้านบาท  ข้าพเจ้าให้ความสนใจในเรื่องมูลค่าของค่าความนิยมที่เกิดขึ้นจากการซื้อธุรกิจผลิตไฟฟ้าในประเทศฟิลิปปินส์ เนื่องจากความมีสาระสำคัญของตัวเลขและการกำหนดประมาณการของมูลค่าจากการใช้ที่ต้องอาศัยข้อสมมติฐานในการคำนวณเป็นจำนวนมาก  อีกทั้งการกำหนดข้อสมมติฐานดังกล่าวขึ้นอยู่กับดุลยพินิจที่สำคัญของผู้บริหารในการประเมินความเป็นไปได้ของแผนธุรกิจในอนาคต | ข้าพเจ้าดำเนินงานตามวิธีปฏิบัติดังต่อไปนี้เพื่อประเมินการทดสอบการด้อยค่าของค่าความนิยมที่เกิดขึ้นจากการซื้อธุรกิจผลิตไฟฟ้า ในประเทศฟิลิปปินส์ ซึ่งจัดทำโดยผู้บริหาร ประเมินความเหมาะสมของการระบุหน่วยสินทรัพย์ที่ก่อให้เกิดเงินสด  หารือกับผู้บริหารเพื่อทำความเข้าใจข้อสมมติฐานที่ผู้บริหารใช้ในการทดสอบการด้อยค่า และประเมินขั้นตอนในการทดสอบการด้อยค่ารวมถึงข้อสมมติฐานที่ใช้เพื่อให้มั่นใจว่าผู้บริหารใช้ขั้นตอนและข้อสมมติฐานดังกล่าวอย่างสอดคล้องกันในกลุ่มกิจการ สอบถามผู้บริหารในเชิงทดสอบเกี่ยวกับข้อสมมติฐานที่สำคัญ ที่ผู้บริหารใช้ในการทดสอบการด้อยค่าของค่าความนิยม โดยเฉพาะข้อมูลที่เกี่ยวกับประมาณการราคาขายไฟฟ้าต่อหน่วย กำลัง การผลิตของโรงไฟฟ้า อัตราการเติบโต ค่าใช้จ่ายในการดำเนินงาน และอัตราคิดลด รวมทั้งการเปรียบเทียบข้อสมมติฐานที่สำคัญกับสัญญาที่เกี่ยวข้อง แหล่งข้อมูลภายนอก ประมาณการอัตราแลกเปลี่ยนเงินตราและแผนธุรกิจที่ได้รับการอนุมัติแล้ว ประเมินความสมเหตุสมผลของแผนธุรกิจ โดยเปรียบเทียบแผนของปี พ.ศ. 2562 กับผลลัพธ์ที่เกิดขึ้นจริง ประเมินอัตราคิดลดโดยการพิจารณาและเปรียบเทียบกับข้อมูลของบริษัทที่อยู่ในอุตสาหกรรมเดียวกันที่สามารถอ้างอิงได้จากข้อมูลที่เปิดเผยโดยทั่วไป เพื่อให้มั่นใจว่าอัตราคิดลดที่ผู้บริหารใช้อยู่ในเกณฑ์ที่สามารถยอมรับได้ ทดสอบการวิเคราะห์ความอ่อนไหวของข้อสมมติฐานที่สำคัญเพื่อประเมินหาปัจจัยที่มีผลต่อการวิเคราะห์ความอ่อนไหวและผลกระทบที่เป็นไปได้จากการเปลี่ยนแปลงของข้อสมมติฐาน   จากผลการปฏิบัติตามวิธีการงานดังกล่าว ข้าพเจ้าพบว่าข้อสมมติฐานสำคัญที่ผู้บริหารใช้อยู่ในช่วงที่ยอมรับได้และสอดคล้องกับหลักฐานสนับสนุน |



| เรื่องสำคัญในการตรวจสอบ | วิธีการตรวจสอบ |

| การซื้อเงินลงทุนในการร่วมค้า |  |

| อ้างอิงหมายเหตุประกอบงบการเงินข้อ 13.1.3 เรื่องเงินลงทุนในการร่วมค้า ในระหว่างปีสิ้นสุดวันที่ 31 ธันวาคม พ.ศ. 2562 กลุ่มกิจการได้ซื้อเงินลงทุนในการร่วมค้าที่ดำเนินธุรกิจโรงไฟฟ้าพลังงานความร้อนร่วมในสาธารณรัฐเกาหลี โดยจ่ายชำระค่าซื้อเงินลงทุนเป็นจำนวนเงินรวม 25,450 ล้านบาท ผู้บริหารของกลุ่มกิจการได้ประเมินว่าการจ่ายซื้อเงินลงทุนดังกล่าวถือเป็นการซื้อส่วนได้เสียในการร่วมค้า ภายใต้คำนิยามที่ระบุไว้ในมาตรฐานการรายงานทางการเงินฉบับที่ 11 เรื่องการร่วมการงาน อีกทั้ง มาตรฐาน การบัญชีฉบับที่ 28 เรื่องเงินลงทุนในบริษัทร่วมและการร่วมค้ากำหนดให้ผู้บริหารต้องวัดมูลค่ายุติธรรมของสินทรัพย์สุทธิที่ระบุได้ที่ได้มาจากการจ่ายซื้อเงินลงทุน และพิจารณาการปันส่วนต้นทุนการซื้อเงินลงทุนตามมาตรฐานการรายงานทางการเงินฉบับที่ 3 เรื่องการรวมธุรกิจ โดยมูลค่ายุติธรรมของสินทรัพย์และหนี้สินที่ระบุได้แสดงรวมอยู่ในต้นทุนของเงินลงทุน  ผู้บริหารได้ใช้ผู้เชี่ยวชาญที่เป็นบุคคลภายนอกในการประเมินวัดมูลค่ายุติธรรมของสินทรัพย์สุทธิที่ระบุได้ที่ได้มาซึ่งมีมูลค่าเท่ากับ 24,105 ล้านบาท ซึ่งส่วนใหญ่ประกอบด้วยใบอนุญาตประกอบธุรกิจผลิตไฟฟ้ามูลค่า 10,681 ล้านบาท และสินทรัพย์สัญญาซื้อก๊าซธรรมชาติมูลค่า 3,853 ล้านบาท การวัดมูลค่ายุติธรรมดังกล่าวเป็นส่วนหนึ่งของการปันส่วนต้นทุนการรวมธุรกิจ  ข้าพเจ้าให้ความสนใจในเรื่องมูลค่ายุติธรรมของใบอนุญาตประกอบธุรกิจผลิตไฟฟ้า และสินทรัพย์สัญญาซื้อก๊าซธรรมชาติ ที่เกิดขึ้นจากการซื้อเงินลงทุน เนื่องจากผู้เชี่ยวชาญที่เป็นบุคคลภายนอกใช้วิธีคิดลดกระแสเงินสดซึ่งต้องอาศัยข้อสมมติฐานในการคำนวณเป็นจำนวนมาก อีกทั้งการกำหนดข้อสมมติฐานดังกล่าวขึ้นอยู่กับ การใช้ดุลยพินิจที่สำคัญของผู้บริหารในการประเมินความเป็นไปได้ของกระแสเงินสดในอนาคต และอัตราคิดลดที่ใช้ในการคำนวณดังกล่าว | ข้าพเจ้าดำเนินงานตามวิธีปฏิบัติดังต่อไปนี้เพื่อให้ได้หลักฐานเกี่ยวกับการที่ผู้บริหารประเมินการซื้อเงินลงทุนและวัดมูลค่ายุติธรรมของสินทรัพย์สุทธิที่ระบุได้ที่ได้มาจากการซื้อเงินลงทุน   อ่านสัญญาซื้อขายหุ้นเพื่อทำความเข้าใจในข้อกำหนดและเงื่อนไขต่าง ๆ และเพื่อทำความเข้าใจในรายการที่เกิดขึ้นกับผู้บริหาร ประเมินการใช้ดุลยพินิจของผู้บริหารสำหรับการจัดประเภท เงินลงทุนว่าเป็นการซื้อเงินลงทุนในการร่วมค้า และการปฏิบัติตามหลักการของการรวมธุรกิจ  ประเมินความเหมาะสมของการระบุสินทรัพย์ที่ได้มาและหนี้สิน ที่รับมา ณ วันที่ซื้อเงินลงทุน รวมถึงประเมินขั้นตอนการกำหนดมูลค่ายุติธรรมของสินทรัพย์สุทธิที่ได้รับที่จัดทำขึ้นโดยผู้บริหาร  ประเมินความรู้ความสามารถ คุณสมบัติ และประสบการณ์ในอดีตของผู้เชี่ยวชาญที่ผู้บริหารใช้ ทดสอบการคำนวณหามูลค่ายุติธรรมของใบอนุญาตประกอบธุรกิจผลิตไฟฟ้า และสินทรัพย์สัญญาซื้อก๊าซธรรมชาติ รวมทั้งสอบถามผู้บริหารในเชิงทดสอบเกี่ยวกับข้อสมมติฐานที่สำคัญที่ผู้บริหารใช้ในการประมาณการกระแสเงินสดในอนาคต เช่น ข้อมูลที่เกี่ยวกับประมาณการราคาขายไฟฟ้าต่อหน่วย กำลังการผลิตของโรงไฟฟ้า ประมาณราคาต้นทุนก๊าซธรรมชาติต่อหน่วย ปริมาณการใช้ ก๊าซธรรมชาติ ค่าใช้จ่ายในการดำเนินงาน โครงสร้างการลงทุน ในอนาคต รวมทั้งการเปรียบเทียบข้อสมมติฐานที่สำคัญกับสัญญาที่เกี่ยวข้องและแหล่งข้อมูลภายนอก  ประเมินอัตราคิดลดโดยพิจารณาและเปรียบเทียบกับข้อมูลของบริษัทที่อยู่ในอุตสาหกรรมเดียวกันที่สามารถอ้างอิงได้จากข้อมูลที่เปิดเผยโดยทั่วไป เพื่อให้มั่นใจว่าอัตราคิดลดที่ผู้บริหารใช้อยู่ในเกณฑ์ที่สามารถยอมรับได้   จากผลการปฏิบัติงานดังกล่าว ข้าพเจ้าพบว่าการประเมินการซื้อ เงินลงทุนในธุรกิจโรงไฟฟ้าพลังงานความร้อนร่วมในสาธารณรัฐเกาหลีเป็นการซื้อส่วนได้เสียในการร่วมค้าภายใต้คำนิยามที่ระบุไว้ ในมาตรฐานการรายงานทางการเงินฉบับที่ 11 อีกทั้งพบว่าข้อสมมติฐานที่ผู้บริหารใช้ในการประเมินมูลค่ายุติธรรมของใบอนุญาตประกอบธุรกิจผลิตไฟฟ้าและสินทรัพย์สัญญาซื้อก๊าซธรรมชาติมีความสมเหตุสมผล และเป็นไปตามวิธีการบัญชีในเรื่องการรวมธุรกิจ |



| เรื่องสำคัญในการตรวจสอบ | วิธีการตรวจสอบ |

| การประเมินการด้อยค่าของเงินลงทุนในการร่วมค้า |  |

| อ้างอิงหมายเหตุประกอบงบการเงินข้อ 13.1.3 เรื่องเงินลงทุนใน การร่วมค้า บริษัทประกอบธุรกิจเกี่ยวกับการลงทุนโดยได้ลงทุนทางตรงในการร่วมค้าจำนวนเจ็ดแห่ง การร่วมค้าส่วนใหญ่ดำเนินธุรกิจผลิตและจำหน่ายกระแสไฟฟ้าภายใต้สัญญาซื้อขายไฟฟ้า ระยะยาว ณ วันที่ 31 ธันวาคม พ.ศ. 2562 มูลค่าตามราคาทุนสุทธิของเงินลงทุนในการร่วมค้าในงบแสดงฐานะการเงินเฉพาะกิจการ มีจำนวน 27,433 ล้านบาท เงินลงทุนเหล่านี้บันทึกบัญชีโดยใช้วิธีส่วนได้เสียในงบการเงินรวม  ณ วันที่ 31 ธันวาคม พ.ศ. 2562 ราคาทุนสุทธิของเงินลงทุน ในการร่วมค้าแห่งหนึ่งที่แสดงอยู่ในงบการเงินเฉพาะกิจการ มีมูลค่าตามบัญชีสูงกว่ามูลค่าสุทธิของส่วนของเจ้าของของ การร่วมค้าดังกล่าว ผู้บริหารพิจารณาว่าเหตุการณ์ดังกล่าวเป็นข้อบ่งชี้ว่าเงินลงทุนในการร่วมค้าอาจเกิดการด้อยค่า ดังนั้นผู้บริหารจึงทดสอบการด้อยค่าของเงินลงทุนในการร่วมค้าและคำนวณมูลค่าที่คาดว่าจะได้รับคืนด้วยวิธีมูลค่าจากการใช้  ซึ่งการคำนวณมูลค่าจากการใช้ต้องอาศัยดุลยพินิจที่สำคัญของผู้บริหารในการประมาณการผลการดำเนินงานในอนาคต ประมาณการกระแสเงินสด รวมถึงการใช้อัตราคิดลดที่เหมาะสมในการคิดลดกระแสเงินสด ข้อสมมติฐานที่สำคัญที่ใช้ในการคำนวณมูลค่าจากการใช้ ประกอบด้วย ราคาขายไฟฟ้าต่อหน่วย กำลังการผลิตของโรงไฟฟ้า อัตราการเติบโต ค่าใช้จ่ายในการดำเนินงานที่จะเปลี่ยนแปลงในอนาคต และอัตราคิดลดที่ใช้ในการคิดลดประมาณการกระแสเงินสด  ทั้งนี้ ผลการทดสอบของผู้บริหารพบว่ามูลค่าที่คาดว่าจะได้รับคืนของเงินลงทุนในการร่วมค้าดังกล่าวต่ำกว่ามูลค่าตามบัญชี ดังนั้นจึงตั้งค่าเผื่อการด้อยค่าเพิ่มสำหรับเงินลงทุนในการร่วมค้าดังกล่าวในงบการเงินเฉพาะกิจการสำหรับปี พ.ศ. 2562 จำนวน 2,830 ล้านบาท  ข้าพเจ้าให้ความสนใจในเรื่องมูลค่าของเงินลงทุนในการร่วมค้าแห่งหนึ่งซึ่งดำเนินธุรกิจโรงไฟฟ้าถ่านหินในประเทศไทย เนื่องจากมูลค่าตามบัญชีของเงินลงทุนในการร่วมค้าดังกล่าวมีจำนวนรวมทั้งสิ้น 10,434 ล้านบาท ซึ่งเป็นมูลค่าที่มีสาระสำคัญและการกำหนดประมาณการของมูลค่าจากการใช้ที่ต้องอาศัยข้อสมมติฐานเป็นจำนวนมาก อีกทั้งการกำหนดข้อสมมติฐานดังกล่าวขึ้นอยู่กับ ดุลยพินิจที่สำคัญของผู้บริหารในการประเมินความเป็นไปได้ของแผนธุรกิจในอนาคต | ข้าพเจ้าดำเนินงานตามวิธีปฏิบัติดังต่อไปนี้เพื่อประเมินการทดสอบ การด้อยค่าของเงินลงทุนในการร่วมค้าซึ่งเป็นโรงไฟฟ้าถ่านหิน ซึ่งจัดทำโดยผู้บริหาร  ประเมินความเหมาะสมของข้อบ่งชี้การด้อยค่าของเงินลงทุน ในการร่วมค้าที่จัดทำโดยผู้บริหาร หารือกับผู้บริหารเพื่อทำความเข้าใจข้อสมมติฐานที่ผู้บริหารใช้ ในการจัดทำประมาณการกระแสเงินสด  สอบถามผู้บริหารในเชิงทดสอบเกี่ยวกับข้อสมมติฐานที่สำคัญ ที่ผู้บริหารใช้ในการทดสอบการด้อยค่าของเงินลงทุนในการร่วมค้าดังกล่าว โดยเฉพาะข้อมูลที่เกี่ยวกับประมาณการราคาขายไฟฟ้า ต่อหน่วย กำลังการผลิตของโรงไฟฟ้า อัตราการเติบโต ค่าใช้จ่ายในการดำเนินงาน และอัตราการคิดลด รวมทั้งการเปรียบเทียบข้อสมมติฐานที่สำคัญกับสัญญาที่เกี่ยวข้อง แหล่งข้อมูลภายนอก ประมาณการอัตราแลกเปลี่ยนเงินตราต่างประเทศ และแผนธุรกิจที่ได้รับการอนุมัติแล้ว ประเมินความสมเหตุสมผลของแผนธุรกิจ โดยเปรียบเทียบแผนของปี พ.ศ. 2562 กับผลลัพธ์ที่เกิดขึ้นจริง ประเมินอัตราคิดลดโดยพิจารณาและเปรียบเทียบกับข้อมูล ของบริษัทที่อยู่ในอุตสาหกรรมเดียวกันที่สามารถอ้างอิงได้จากข้อมูลที่เปิดเผยโดยทั่วไป เพื่อให้มั่นใจว่าอัตราคิดลดที่ผู้บริหารใช้อยู่ในเกณฑ์ที่สามารถยอมรับได้  จากผลการปฏิบัติตามวิธีการงานดังกล่าว ข้าพเจ้าพบว่าข้อสมมติฐานสำคัญที่ผู้บริหารใช้ในการประเมินมูลค่าที่คาดว่าจะได้รับคืนมีความสมเหตุสมผลและสอดคล้องกับหลักฐานสนับสนุน |

|  |  |